Мартин Карпан

**Мартин Карпан** (, тав. 3 июн 1974) — ҳунарпешаи аргентинӣ, ки дар теленовелаҳои Амрикои Лотинӣ ҳунарнамоӣ мекунад. Мартинро иҷрои нақши асосӣ дар сериоли «Ниқоби Онолиё» () муаррифӣ намуд.

## Зиндагинома
Мартин Карпан дар шаҳри Буэнос-Айреси Аргентина таваллуд шудааст. Падараш ҳунарпеша ва модараш соҳибхоназан буданд.
Кӯдаки Мартин душвор гузаштааст. Дар ҳоле, ки кӯдакони дигар дар кӯча бозӣ мекарданд, Мартин Карпан дар ҳуҷраи худ нишаста, дар ҷаҳони афсонавияш зиндагӣ мекард. Дӯстони ӯ ҳамсолони воқеии ӯ на, балки қаҳрамонони афсонавӣ буданд. Вай кӯдаки дамдузд ва пӯшада калон шудааст. Ӯ ба таҳсил дар мактаб ва дар донишгоҳ таваҷҷуҳ надошт ва калон шуда, қарор дод, ки худро ба олами синамо ва театр бахшад.

## Фаъолият
thumb|Мартин Карпан соли 2016
Мартин Карпан оҳиста-оҳиста ба синамо ворид гаштааст ва соли 1996 дар филми *Flores amarillas en la ventana* бо ҳунарпешаи маъруфи аргентинӣ Артуро Бонин рӯи навор омадааст.  Худи ҳамон сол ӯ дар аввалин теленовела бо номи *Sueltos* ширкат варзидааст.  Байни солҳои 1997 ва 2002 ӯ дар якчанд теленовелҳои истеҳсоли Аргентина нақш бозидааст: *Como vos y yo* (бо Ҷерардо Романо ва Родолфо Раннӣ), *Primicias*, *Amor Latino*, *Máximo corazón* ва *De corazón* (дар ин силсилафилм ӯ ҳамроҳи ҳунарпеша Флоренсия Пена вохӯрдааст, ки зиёда аз чор сол бо ӯ робита дошт).  Мартин инчунин дар филмҳои ба мисли *Momentos robados*, *Signos* ва *¿Y dónde está el bebé?* ҳунарнамоӣ намудааст.

Дар мамлакатҳои хориҷа ӯ пас аз ҳунарнамоии бомуваффақият дар теленовелаи колумбии *El autentico Rodrigo Leal* машҳур гаштааст, ки ӯ нақши мардеро тасвир намудаас, ки худро "ҳамҷинсгаро" вонамуд намудааст,то вориди як барномаи телевизионӣ шуда маблағ бурд намояд ва мехоҳад  маблағро барои харидани хона ва издивоҷ бо духтари дӯстдоштааш сарф намояд. Бояд қайд кард, ки ин теленовела  инчунин ба ӯ имкон дод, ки бо ҳунарпеша, собиқ Мисс Колумбия (хонуми Колумбия), зебосанами ҷаҳон ва муҳаббати бузургаш Каролина Гомес во хӯрад.

Соли 2004 Мартин барои Телемундо ва Телевизиони Caracol дар теленовели *Te voy a enseñar a querer* (*Ман ба ту дӯстдоштанро меомӯзам*), нақши маъшуқа ва шарики асосии золимро, ки Катрин Сиачоке мебозад бозидааст. Инчунин ҳунарпешагон Мигел Варонӣ, Данна Гарсия, Мишел Браун ва Адриана Кампос ситораҳои ин силсилафилм мебошанд. Соли 2005 ӯ нақши рақиби асосиро дар теленовелаи *Сафари дигар* (*El cuerpo del deseo*) бо Марио Симарро, Лорена Рохас ва  Ванесса Вилйела бозидааст, ки ин силсилафилм бо забони форсӣ тарҷума шудааст.  Дар *La viuda de Blanco*, ӯ золим Амадор Бланкоро тасвир кардааст, ки дар он ҳунарпешаҳои маъруф Жарик Леон (бо ӯ робитаи румонтикӣ дошт), Итатӣ Канторал, Сулӣ Монтеро ва дигарон низ ҳунарнамоӣ кардаанд.  Мартин инчунин дар комедияи колумбӣ  *Nuevo rico, nuevo pobre* нақши Андрес Феррейра, як тоҷири сарватманд аз оилаи хубро тасвир кардааст, вақте ӯ дарк мекунад, ки оилааш оилаи биологии ӯ нест ва дар кӯдакӣ  бо Брайан Галиндо итибоҳан иваз карда шудааст. Соли 2008, ӯ ба Телемундо бо нақши Дониел Монтиел дар теленовелаи машҳури  *Ниқоби Онолиё* (*El cara de Analía*) бо ҳамроҳи ситораи машҳур Элизабет Гутйеррес баргашт,ки дар он инчунин Морисо Родригес, Габриэл Поррас, Химена Дуке, Хосе Гилйермо Кортинес, Педро Морено ва Даниэл Луго ҳунарнамоӣ кардаанд.

Пас аз иштирок дар якчанд лоиҳаҳои байналмилалӣ, соли 2010 Мартин ба Колумбия бармегардад, ва дар силсилафилми хурди *Clase ejecutiva* нақши Ҷулиан Коронадо бо Ҷон Алекс Тородар нақш бозидааст. Мартин соли 2011 ӯ ҳамчун Феликс Сегура, дар нақши асосӣ дар комедияи ошиқонаи *El secretario* бо Хуан Пабло Эспиноза ва Стефанӣ Кайо ҳамроҳ кор кардааст. Соли 2018, Карпан дар мавсими 4-юми теленовелаи эквадории *3 familias* нақш бозидааст, ки дар он саҳнаро бо ҳунарпешаи эквадорӣ Эрика Велес  бозидааст.

Соли 2020, Мартин дар мавсими дуввуми *La Nocturna* барои Caracol Television ҳамроҳ бо Хорхе Энрике Абелло, Марсела Карважал, Лилиана Гонсалес, Ҷон Алекс Торо, Сезар Мора, Ангела Педрахита, Росмерӣ Марвал, Брайан Морено, Эилин Морено, Луана  , Марианна Шаллер, Ҷайсон Ҷек, Мишел Орозко ва Виктор Ҳюго Морант ҳунарнамоӣ кардааст.

## Ҳаёти шахсӣ
Мартин бори аввал бо ҳунарпеша ва модели колумбӣ Каролина Гомес якчанд сол робитаи ошиқона дошт.

Баъдан Мартин бо яке аз зеботарин ҳунарпешаи колумбӣ Жарик Леон аз соли 2007 дар никоҳи шаҳрвандӣ буданд. Соли 2008 онҳо соҳиби писарбачае Лусиано гардиданд. Мутаассифона онҳо соли 2009 барҳам хӯрданд.

## Филмнома

### Силсилафилмҳо

## Филм
**Chichipatos: ¡Qué chimba de Navidad!*(2020) — Мартин
**Doble* (2017) — Габриел 
**[[:es:El paseo 2|El paseo 2]]* (2012) *—* Патрик 
**[[:es:In fraganti (película)|In fraganti]]* (2009) *—* Кристобал
**[[:es:¿Y dónde está el bebé?|¿Y dónde está el bebé?]]* (2002)
**[[:es:No muertos|No muertos]]* (1999) *—* Натан Баласко
**[[:es:Momentos robados|Momentos robados]]* (1997)
**[[:es:Flores amarillas en la ventana|Flores amarillas en la ventana]]* (1996) *—* Рикардо

## Ҷоизаҳо
### [[:es:Premios Cóndor de Plata|Ҷоизаи Cóndor de Plata]]

### [[:es:Premios India Catalina|Ҷоизаи India Catalina]]

### [[:es:Premios TVyNovelas (Colombia)|Ҷоизаи TVyNovelas]]

### Ҷоизаи Talento Caracol

## Иқтибос
* Мартин Карпан дар сомонаи интернетӣ
* Зиндагиномаи Мартин Карпан дар esmas.com 

## Эзоҳ

## Пайвандҳо

Гурӯҳ:Ҳунарпешаҳо аз рӯи алифбо
Гурӯҳ:Ҳунарпешамардони телевизиони Аргентина
Гурӯҳ:Ҳунарпешамардони синамои Аргентина
Гурӯҳ:Ҳунарпешамардони Испанӣ ва Амрикои Лотинӣ
Гурӯҳ:Ҳунарпешаҳои мард асри XXI
Гурӯҳ:Ҳунарпешаҳои мард асри XX